Page:Philosophical Transactions - Volume 037.djvu/19



UM nuper, Vir Præstantissime, qualemcunque apparatum meum & Anatomicum & Chirurgicum & Botanicum, aliasque res & naturales & præter-naturales inspicere dignatus sis, atque inter alia Calculos Vesicæ in homine vivo in vesica sponte fractos, & per urethram feliciter excretos Tibi demonstraverim, simulque monuerim, hoc quam rarissime contingere, & propterea solutionem calculi in vesica a quam plurimis, atque cum primis etiam ab Anglis recensioribus impossibilem haberi pronunciarique, rogasti, ut Tibi propediem in Angliam redeunti, frustula nonuulla horum calculorum cum brevi quadam historia sive descriptione darem, quæ Academiæ Regiæ Londingnsi, cujus membrum es dignissimum, offerres, ut Ipsa insolitam atque inusitatam hanc rem videre, ultefiorique scrutinio subjicere, imo & incredulous rem ita vere actam esse persuadere possit. Quare cum præcipue id mihi negotii datum esse existimem, ut verum in unaquaque re pateat, atque scientiæ artesque liberales hoc ipso melius perficiantur atque auge-